  Майя Бывальцева «Удмуртия — спортлэн интывылэз» программа улсын 7-тӥ гудырикошконэ спортъя но туризмъя «Нечкино» центрын спорт но учыр туризмез азинтонъя стратеги сессия ужаны кутскиз. Отчы пыриськисьёс удысэз котыр ласянь азинтонъя 2020-тӥ арозь чаклам ужанрадлыкез дасялозы, ивортэ Удмуртиысь тӧролэн но кивалтэтлэн пресс-службазы. Удмуртиын тунсыкъяськисьёс пӧлын но ӧнерлыко ӵошатсконъёсты ортчытъян понна инфраструктура но луонлыкъёс вань. Милям ужпуммы — интыысь спорт ужрадъёсты радъясьёслы юрттон, федерал радъясьёсты кыскон, калыкез мугорез кыдатонэ но спортэ кыскон Александр Свинин, Удмуртиысь тӧролэсь ужзэ огдырлы быдэсъясьлэн экономикая но ӵектосъёсын ужанъя советникезСо сяна, экспертъёс трос калык пӧлын но нимаз коллективын яке удысын спортэз азинтон, интыосын спорт ужрадъёсты радъясьёслы юрттон, элькунын спортысь тол но гужем амалъёсъя федерал ӵошатсконъёсты ортчытон ужпумъёсты эскерозы. Со дыре ик бадӟым саклык висъялозы спорт ужрадъёс сярысь иворъёсты вӧлмытонлы но калыкез спортэ кысконлы. Тодэ вайытом, таяз арын оштолэзе элькун тӧрлыкъёс «Удмуртия — спортлэн интывылэз» портал кылдытӥзы. Со пыр вань мылкыд карисьёс тунсыкъяськисьёслэн ӵошатсконъёсазы пыриськон понна куриськон сётыны быгато. Тегъёс: Спорт Удмуртия кивалтэт  